
Nr.16199/5.10.2022
REFERAT DE APROBARE 

a proiectului de hotărâre privind modificarea si completarea HCL nr.48/16.06.2022 referitoare la aprobarea participarii Comunei Cornetu , in calitate de partener, prin asocierea cu Orasul Popesti-Leordeni (Lider), Judetul Ilfov, precum si cu un numar de 23 unitati administrativ-teritoriale în cadrul proiectului „Sistem ITS integrat Smart & Green Mobility pentru regiunea București-Ilfov - Informarea călătorilor în stațiile de transport public”, apelul de proiecte PNRR/2022/C10

 

Pentru a asigura la nivelul regiunii o abordare integrată privind realizarea unor investiții în stațiile de transport public, respectiv dotarea acestora cu echipamente care să ofere informații în timp real privind programul de circulație al vehiculelor de transport public, Popești Leordeni în calitate de lider proiect a depus în parteneriat cu Județul Ilfov- Consiliul Județean și un număr de 20 de UAT uri proiectul „Sistem ITS integrat Smart & Green Mobility pentru regiunea București-Ilfov - Informarea călătorilor în stațiile de transport public” prin PNRR, apelul de proiecte PNRR/2022/C10 – Subinvestiția I.1.2 – Asigurarea infrastructurii pentru transportul verde-ITS/alte infrastructuri TIC.

Obiectivul de investiții vizează digitalizarea furnizării de informații  privind programul de circulație al vehiculelor în stațiile de transport public în vederea creșterii atractivității transportului public, atât vizual cât și audio, având în vedere faptul că stațiile reprezintă prima interfață dintre călători și sistemul de transport public, reprezentând astfel una dintre cele mai importante metode de a invita potențialii utilizatori în sistem. 

Obiectivele proiectului vor contribui la realizarea unui sistem de transport eficient, integrat, durabil și sigur, care să promoveze dezvoltarea economică, socială și teritorială a regiunii București-Ilfov, respectiv la reducerea emisiilor de echivalent CO2, generate de transportul rutier motorizat de la nivelul Municipiului București și localităților din Județul Ilfov.

În urma evaluării efectuate de către MDLPA,  în data de 30.09.2022 au fost transmise prin poșta electronică mai multe solicitări de clarificări, printre care și: ”pentru staţiile de reîncărcare achiziţionate prin achiziție centralizată de către Ministerul Dezvoltării Lucrărilor Publice și Administrației este necesară aprobarea lor prin HCL, atât pentru lider cât și pentru parteneri”.

Ghidul specific - Condiții de accesare a fondurilor europene aferente Planului național de redresare și reziliență în cadrul apelurilor de proiecte PNRR/2022/C10, componenta 10 - Fondul local, prevede la secțiunea IV. Condiție privind includerea stațiilor de reîncărcare pentru vehicule electrice: ”Pentru toate tipurile de solicitanți, la orice proiect depus pentru oricare dintre investițiile prevăzute în cadrul acestui apel, este prevăzută automat o alocare suplimentară pentru stații de reîncărcare pentru vehicule electrice, care vor fi achiziționate centralizat de Ministerul Dezvoltării, Lucrărilor Publice și Administrației, este obligatoriu ca în cadrul fiecărei prime solicitări de finanțare depuse de un beneficiar să fie prevăzută instalarea unui număr de stații de încărcare pentru vehiculele electrice”. 


De asemenea, tot prevederile Ghidului specific stipulează că: 

· ”Beneficiarii investiției vor trebui să asigure un spațiu adecvat pentru amplasamentul stațiilor de încărcare pentru vehicule electrice (care va presupune și posibilitatea de staționare a vehiculelor pe perioada încărcării) precum și toate activitățile și costurile necesare pentru punerea în funcțiune a stațiilor”;

· ”Punctele de reîncărcare pentru vehiculele electrice vor fi în proprietatea autorităților publice locale. Aceste infrastructuri vor fi puse la dispoziția utilizatorilor interesați în mod deschis, transparent și nediscriminatoriu, gratuit sau la un cost care va acoperi o fracție modică din costurile de întreținere și mentenanță pentru a asigura funcționarea lor și nu vor fi generatoare de profit”.

Totodată, în urma retragerii celor 4 UAT-uri din parteneriat, respectiv Orașul Otopeni și Comunele Dragomirești-Vale, Găneasa și Petrăchioaia, sumele prevăzute în Acordul de parteneriat al proiectului și în Nota de Fundamentare nu mai corespund cu suma solicitată pentru investiție și nici cu valoarea totală a proiectului.

Astfel, informațiile din cererea de finanțare nu sunt corelate cu cele din Hotărârile de aprobare a proiectului pentru niciunul din cele 21 UAT-uri partenere (cu excepția CJI, întrucât nu are sumă alocată pentru proiect), din acest motiv fiind solicitată refacerea celor 21 HCL în care toate informațiile să fie corelate cu cele prevăzute în cererea de finanțare, incluzând în HCL și articole referitoare la stațiile de reîncărcare pentru cele 13 UAT-uri partenere.

Având în vedere faptul că termenul pentru a răspunde la clarificări este de cinci zile lucrătoare, respectiv 06.10.2022, considerăm necesară emiterea în regim de urgență a unei Hotărâri de Consiliu Local pentru care am întocmit raportul în cauză. 


Inițiez prezentul proiect de hotărâre pe care il supun spre dezbatere si  aprobare Consiliului Local al comunei Cornetu.

PRIMAR, 

Adrian-Eduard Stoica
